**שאלות חזרה מסכת תענית**

**פרק א'**

**משנה א'**

1. **מהו פירוש הביטוי 'הזכרת גבורות גשמים'?** כשמזכירים בתפילה את גדולת ה', שיכול להוריד גשם**.**
2. **מהו 'חג' בלשון המשנה?** סוכות.
3. **מהו יום טוב אחרון של חג?**  שמחת תורה.
4. **מדוע גשמים בחג סוכות הם סימן קללה?** מפני שאנו יוצאים לקיים את מצוות ה', לשבת בסוכה והוא מראה לנו, שאינו רוצה במצוותנו ומוריד לנו גשם.

**משנה ב'**

1. **מיהו 'העובר לפני התיבה'?** החזן
2. **איזו תפילה מתפלל העובר לפני התיבה ראשון ואיזו תפילה האחרון?** ראשון- שחרית, שני- מוסף.
3. **מה ההבדל בין הראשון לאחרון, ביום טוב ראשון של סוכות?** הראשון- אינו מזכיר גבורות גשמים, האחרון- מזכיר גבורות גשמים.
4. **מה ההבדל בין הראשון לאחרון, ביום טוב ראשון של פסח?** הראשון- מזכיר גבורות גשמים, האחרון- אינו מזכיר גבורות גשמים.
5. **מהי 'שאילת גשמים'?** בקשת גשם מה' שמופיעה בתפילה.

**משנה ג'**

1. **לפי דעה אחת ('תנא קמא') ממתי שואלים את הגשמים?** מג' חשוון
2. **ומתי שואלים את הגשמים לפי הדעה השנייה ('רבן גמליאל')?** חמישה עשר ימים אחרי סוכות.
3. **מדוע לפי דעת רבן גמליאל שואלים גשמים חמישה עשר ימים אחר סוכות?** כדי שעולי הרגל שחוזרים לביתם יצליחו לחזור לבתיהם לפני הגשם.

**משנה ד'**

1. **מהו הזמן הראשון ממנו מתחילים להתענות אם לא ירדו גשמים?** י"ז חשוון.
2. **מי מתענים אם לא ירדו גשמים עד י"ז תמוז?** היחידים, תלמידי החכמים.
3. **האם בתענית זו נוהגים דיני אבלות חמורים ( אכילה בלילה שלפני התענית, מלאכה, רחיצה, סיכה, נעילת הסנדל, תשמיש המטה)?** לא
4. .

**משנה ה'**

1. **מהו הזמן שממנו מתענים כל הציבור אם לא ירדו גשמים?** מראש חודש כסלו.
2. **כמה תעניות גוזרים על הציבור אם לא ירדו גשמים עד ראש חודש כסלו**? שלוש תעניות.
3. **האם בתענית זו נוהגים דיני אבלות חמורים ( אכילה בלילה שלפני התענית, מלאכה, רחיצה, סיכה, נעילת הסנדל, תשמיש המטה)?** לא

**משנה ו'**

1. **מה הדין אם עברו שלושת התעניות הראשונות ולא ירד גשם? גוזרים עוד שלוש תעניות על הציבור.**
2. **האם בתענית זו נוהגים דיני אבלות חמורים ( אכילה בלילה שלפני התענית, מלאכה, רחיצה, סיכה, נעילת הסנדל, תשמיש המטה)?** כן
3. **מה הדין אם עברו אף תעניות אלו ולא ירד גשם?** גוזרים עוד שבע תעניות.
4. **במה שבע תעניות אלו חמורות יותר משלושת התעניות השניות?**  בשבעת התעניות הללו תוקעים בשופרות וסוגרים את החנויות.
5. **מה דין סגירת החנויות בימי חמישי של שבעת התעניות האחרונות ומדוע?** מותר לפתוח אותם בשביל שיקנו אוכל לשבת.

**משנה ז'**

1. **מה הדין אם עברו אף שבעת תעניות אלו ולא נענו?** נוהגים מנהגי עצבות אבל לא מתענים.
2. **מי בכל זאת ממשיך להתענות ועד מתי?** תלמידי החכמים ממשיכים להתענות עד סוף חודש ניסן.

**פרק ב'**

**משנה א'**

1. **מהו השימוש של אפר מקלה בתעניות?** שמים את האפר בתיבת בית הכנסת ובראשי הנשיא ואב בית הדין, מלבד זאת כל אדם מישראל שם על ראשו.
2. **מהם 'דברי כיבושין' ומי אומרם?** דברי כיבושים הם דברי מוסר והזקן שבציבור אומר אותם בתעניות.
3. **מה גרם שאנשי נינוה ינצלו מעונשם?** בגלל מעשיהם לא בגלל הצום שעשו.

**משנה ב'**

1. **מי צריך להיות החזן בתעניות?** זקן שרגיל להתפלל, מרובה ילדים ועני.
2. **כמה תפילות אומר החזן בתפילת שמונה עשרה בנוסף לברכות הרגילות?** שש ברכות.

**משנה ה'**

1. **מה קרה בימי רבי חלפתא ורבי חנניה בן תרדיון?** עשו בתענית מנהגים שנהגו רק בבית המקדש.
2. **כיצד התייחסו לכך הסנהדרין?** לא הסכימו שיעשו כן מחוץ לבית המקדש.

**משנה ו'**

1. **מי הם 'אנשי משמר'?** האנשים שעובדים במשך השבוע בבית המקדש. יש 24 משמרות שמתחלפות ביניהן כל שבוע.
2. **מי הם 'אנשי בית אב'?** אנשי המשמר מתחלקים לשבעה קבוצות, כל קבוצה אחראית על עבודה ביום אחד בשבוע. כל קבוצה כזו נקראת אנשי בית אב.
3. **במה מיוחדים 'אנשי משמר' ו'אנשי בית אב'?** יש להם הקלות שונות בתעניות.

**משנה ז'**

1. **מה דין 'אנשי משמר' בשתיית יין?** מותרים בלילה ואסורים ביום.
2. **מה דין 'אנשי בית אב' בשתיית יין?** אסורים גם ביום וגם בלילה
3. **מי הם 'אנשי מעמד'?** קבוצה של ישראלים (לא כהנים ולווים) שמתפללים ומתענים כדי שהקורבנות יתקבלו. יש 24 קבוצות של אנשי מעמד שמתחלפות ביניהם כל שבוע.

**משנה ח'**

1. **מהי 'מגילת תענית'?** מגילה שבה כתובים כל הימים שאסור להתענות ולספוד בהם.
2. **מה פירוש הביטוי 'הפקעת שערים'?** העלאת מחירי השוק.

**משנה ט'**

1. **למה לא מתחילים תענית ביום חמישי?** כדי שלא יראו הסוחרים שקונים שתי סעודות גדולות (אחת למוצאי *הצום ואחת לשבת) ויחשבו שיש רעב בעולם ויפקיעו את השערים.*

**משנה י'**

1. **מהם הזמנים שבהם אסור לגזור תענית על הציבור?** ראש חודש, חנוכה ופורים**.**
2. **מה הדין אם גזרו?** מתענים אבל אוכלים לפני סוף הצום בשקיעת החמה.

**פרק ג'**

**משנה א'**

1. **מהם 'צמחים ששנו' ומה דינם?** צמחים ששנו- אם זרעו מין אחד (לדוגמא חיטה) וצמח במקום זה קוצים ודרדרים. הדין במקרה זה שגוזרים תענית מיד.
2. **מה הדין שירדו גשמים בזמן, אבל היתה הפסקה של ארבעים יום בין גשם לגשם?** גוזרים תענית מיד.

**משנה ב'**

1. **מהו גשם שיורד רק לאילן או רק לצמחים ומה דינו?** גשם שיורד רק לאילן- גשם חזק שמביא מספיק מים לעץ גדול אבל שובר את הצמחים החלשים. גשם שיורד רק לצמחים- גשם חלש שלא שובר את הצמחים החלשים אבל לא מביא מספיק מים לאילנות הגדולים. הדין במקרים אלו- מתענים מיד.
2. **מהם 'בורות שיחין ומערות'?** סוגי חפירות לאגירת מים.

**משנה ג'**

1. **מה הדין במקרה בו ירדו גשמים, אבל לעיר אחת לא ירדו?** תושבי העיר מתענים ותוקעים בשופר.
2. **מה דין העיירות הסמוכות והטפלות לעיר? (מחלוקת)** תנא קמא- מתענות ולא תוקעות בשופר, רבי עקיבא- תוקעות בשופר ולא מתענות.

**משנה ד'**

1. **מהי מפולת?** עיר שהחומה החזקה שלה נפלה.
2. **מהי הגדרת דֶּבֶר?** עיר שיש בה חמש מאות גברים ומתו בה שלושה מתים בשלושה ימים.
3. **מה דין עיר זאת?** אנשי העיר מתענים ותוקעים בשופרות.

**משנה ה'**

1. **מהו שידפון?** רוח שהורסת את התבואה
2. **מהו ירקון?** מחלה מדבקת שגורמת לפנים של האנשים להיות ירוקות.
3. **מהו חסיל?** סוג של חרק שאוכל את התבואה
4. **מה הדין אם באו לעיר מסויימת?** מתענים בכל מקום (אפילו בעיר אחרת)**.**

**משנה ו'**

1. **מהו 'כמלא פי תנור שידפון'?** שידפון שהרס תבואה בנפח שיכל למלא את הפתח של התנור.

**משנה ז'**

1. **על איזה מקרים תוקעים בשופרות אפילו בשבת?** א. עיר שתוקפים אותה גויים או שמציף אותה נהר, ב. ספינה שטובעת בים.

**משנה ח'**

1. **איזה פסוק קרא שמעון בן שטח על חוני המעגל?** 'ישמח אביך ואמך ותגל יולדתך'

**משנה ט'**

1. **מה קרה בתענית בלוד וכיצד נהג רבי טרפון?** התענו וירד גשמים לפני חצות היום. רבי טרפון הורה לציבור להפסיק להתענות ולעשות יום טוב ולקרוא הלל הגדול.

**פרק ד'**

**משנה א'**

1. **באילו ימים יש ברכת כהנים יותר מפעם אחת?** א. בתעניות ב. במעמדות ג. ביום הכיפורים.

**משנה ב'**

1. **מה קוראים 'אנשי מעמד' בתעניתם?** במעשה בראשית, כל יום קוראים את מה שנברא באותו היום.

**משנה ג'**

1. **באילו ימים בשבוע אנשי משמר מתענים?** שני, שלישי, רביעי וחמישי**.**
2. **מדוע אנשי משמר לא מתענים ביום שישי?** בגלל שלא מכובד להיכנס לשבת שהגוף מעונה וחלש.
3. **מדוע אנשי מעמד לא מתענים ביום ראשון?** בגלל שקשה לגוף לעבור בבת אחת ממצב של אכילה רבה (בשבת) למצב של צום.

**משנה ד'**

1. **מה הדין לעניין מעמדות ביום שאומרים בו הלל?** לא מתענים וקוראים בשחרית.
2. **מה הורה ר' עקיבא ומה אמר לו בן עזאי?** ר' עקיבא אמר שביום שיש מוסף- אין מעמד בתפילת מנחה וביום שיש בו קרבן עצים אין מעמד בתפילת נעילה. בן עזאי אמר לר' עקיבא שר' יהושע הורה הפוך: אם יש מוסף- אין מעמד בנעילה ואם יש קורבן עצים- אין מעמד בתפילת מנחה**.**
3. **מה עשה כתוצאה מכך ר' עקיבא?** הורה להלכה בן עזאי.

**משנה ה'**

1. **מהו 'קורבן עצים'?** משפחות מעם ישראל התנדבו להביא עצים למערכה. כל פעם שמביאים את נדבה זו, זהו קורבן עצים.
2. **כמה פעמים בשנה מובא קורבן עצים?** תשעה.
3. **מיהם בני גונבי עלי?** כשהיה אסור להביא ביכורים, אנשים אלו הביאו סלים עם תאנים ואמרו לשומרים שהם באים להכין מתאנים אלו תאנים מיובשות בעלי שיש להם ביד וכך הערימו על השומרים והביאו ביכורים**.**
4. **באיזה יום לא היה מעמד כלל ומדוע?** בא' בטבת מפני שהיה בו גם הלל, גם מוסף וגם קורבן עצים.

**משנה ו'**

1. **אילו דברים רעים קרו לאבותינו בי"ז תמוז?** נשתברו הלוחות, ובטל התמיד , והבקעה העיר , ושרף אפסטמוס את התורה , והעמיד צלם בהיכל.
2. **אילו דברים רעים קרו לאבותינו בתשעה באב?** נגזר על אבותינו שלא יכנסו לארץ, וחרב הבית בראשונה ובשניה , ונלכדה ביתר , ונחרשה העיר.

**משנה ז'**

1. **מה אסור לאכול בסעודה המפסקת של תשעה באב (תנא קמא)?** שני תבשילים, בשר ויין.
2. **מהי דעת רשב"ג בנושא?** שכל אדם יאכל פחות מהרגלו.
3. **מהי כפיית המיטה?** הפיכת המיטה על הרצפה ושינה על האדמה.

**משנה ח'**

1. **מהם שני הימים הטובים ביותר לישראל?** ט"ו באב ויום כיפור.
2. **מדוע הולכות בבגדים שאולים?** בשביל שמי שאין לה לא תתבייש**.**
3. **מהו יום חתונתו ומהו יום שמחת לבו?** יום חתונתו- מתן תורה, יום שמחת ליבו- בניין בית המקדש**.**